Trønderbladet

Trønderbladet er ei lokalavis som utgis på Melhus i Trøndelag. Den dekker hovedsakelig kommunene Melhus og Midtre Gauldal. Avisa utgis to dager i uka; tirsdag og fredag. Ansvarlig redaktør er Lars Østraat. Avisa er 100% eid av Adressa-konsernet.

I 1992 ble avisen kåret til «Årets lokalavis» av Landslaget for lokalaviser, mens den i 2007 fikk den trønderske avisprisen «Årets lokalavis». Sistnevnte pris deles ut på Hellkonferansen, som arrangeres hvert år på Hell i Stjørdal.

Avisens hovedkontor ligger i Thoragården i Melhus sentrum. Det lå tidligere i Kroakvartalet, og før det i Pottenveien. Avisen trykkes hos NR1 Adressa-Trykk på Orkanger.

Historikk
Trønderbladet ble startet av Åsmund Snøfugl 1979 under navnet Melhusbladet. Første nummer kom ut den 14. mars 1979. Den kom som ukeavis den første tiden, med utgivelsesdag på onsdager. Det første nummeret var på tolv sider, og hadde blant annet artikler en lovende, ung svømmer på 13 år, om Magnar Estenstad «25 år etter uhellet ved Kongsvinger», og at Melhus Handelssamlag hadde omsatt for over 23 millioner i 1978. Abonnementet kostet 75 kroner for et år, 40 kroner for et halvår, og 25 kroner for et kvartal.

Den 20. april 1986 kjøpte avisa opp Gauldalsposten og den 20. september 1986 kom avisen for første gang ut under dagens navn, Trønderbladet. 

I 1996 solgte Åsmund Snøfugl avisen til Adresseavisen, og da ble antall utgaver per uke redusert fra fire til tre.

Den 27. januar 2000 ble nettutgaven lansert.

I november 2016 ble antall utgaver per uke redusert fra tre til to; tirsdager og fredager. Den hadde frem til da kommet på tirsdager, torsdager og lørdager. Årsaken til frekvensendringen var blant annet at posten sluttet å levere post på lørdager, men også et ønske om å frigjøre ressurser til å satse sterkere digitalt.

Redaktører
Siden 1979 har følgende personer vært redaktører i Trønderbladet:
 Åsmund Snøfugl (1979–1996)
 Gerd Søraa (1996–2000)
 Tormod Utne (2000–2002)
 Liv Helen Vaagland (2002-2003, fem måneder)
 Øystein Syrstad (2003–2004)
 Krister Olsen (2004–2014)
 Lars Østraat (2015- )

Opplag
Bekreftede netto opplagstall fra Mediebedriftenes Landsforening:

Referanser

Eksterne lenker 
 Trønderbladet

Aviser i Trøndelag
Polaris Media
Kultur i Melhus
Aviser etablert i 1979
Næringsliv i Melhus